
             REPUBLIKA HRVATSKA
OSJEČKO-BARANJSKA ŽUPANIJA
          GRAD DONJI MIHOLJAC
              GRADONAČELNIK

KLASA:  302-01/26-01/1
URBROJ: 2158-5-02-26-2
Donji Miholjac, 01. rujna  2026.

Na temelju Programa mjera za poticanje razvoja poduzetništva na području  Grada Donjeg  Miholjca za razdoblje 2024. – 2026. godine („Službeni glasnik Grada Donjeg Miholjca“   br. 5/24), Odluke o objavljivanju Javnog poziva za podnošenje zahtjeva za dodjelu potpora  poduzetnicima u 2026. godini, KLASA: 302-01/26-01/1,  URBROJ: 2158-5-02-26-1 od 14. kolovoza 2026. godine i  članka  53. Statuta Grada Donjeg Miholjca (Službeni glasnik Grada Donjeg Miholjca“ br.  1/21. i  9/22.-ispravak), Gradonačelnik Grada Donjeg Miholjca objavljuje 

J A V N I   P O Z I V 
za  podnošenje zahtjeva za dodjelu potpora  za poticanje razvoja poduzetništva na području  Grada Donjeg  Miholjca  u 2026. godini 


I   PREDMET JAVNOG POZIVA

Predmet Javnog poziva je podnošenje zahtjeva  za dodjelu potpora iz Programa mjera  za poticanje razvoja poduzetništva na području Grada Donjeg Miholjca za razdoblje 2024. -  2026. godine  s ciljem jačanja konkurentnog nastupa poduzetnika na tržištu, ostvarivanja praktičnog obrazovanja i boljeg informiranja u poduzetništvu, podizanja razine kvalitete proizvoda i poduzetničke kulture,  nadoknadom ostvarenih troškova.
Prihvatljivi troškovi u smislu Programa mjera za poticanje razvoja poduzetništva na području Grada Donjeg  Miholjca za razdoblje 2024. – 2026. godine  („Službeni glasnik Grada Donjeg Miholjca“   broj  5/24) i ovog Javnog poziva su oni koji su nastali nakon 01. siječnja 2026. godine i koji su plaćeni do dana podnošenja Zahtjeva. Kompenzacija se ne prihvaća.
Navedene potpore predstavljaju bespovratna financijska sredstva iz Proračuna Grada Donjeg Miholjca u 2026. godini .
U okviru ovog Javnog poziva realiziraju se sljedeće mjere:

Mjera 1.:   Potpore  za projekte poduzetništva žena
Mjera 2.:   Potpore za projekte mladih poduzetnika
Mjera 3.:   Potpore  za projekte poduzetnika početnika
Mjera 4.:   Potpore  za projekte očuvanja tradicijskih zanimanja
Mjera 5.:   Potpore za obrazovanje i osposobljavanje te polaganje majstorskih i stručnih ispita 
Mjera 6.:   Potpore za sudjelovanje na sajmovima i prezentacije projekta
Mjera 7.:   Subvencije   najma poslovnog prostora
Mjera 8:    Potpore poduzetnicima za financiranje pripreme i kandidiranje projekata

[bookmark: _Hlk32907765]Dodijeljena  bespovratna novčana sredstava subjektima malog gospodarstva temeljem ovog Programa smatraju se  potporama  male vrijednosti (de minimis potporama) u smislu Uredbe Komisije (EU) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na potpore male vrijednosti  (Službeni list Europske Unije L 2023/2831, 15.12.2023., u daljnjem tekstu : de minimis Uredba). 
Sukladno članku 1. de minimis Uredbe, mjere potpora male vrijednosti iz prethodnog stavka ne dodjeljuju se poduzetnicima u sektoru ribarstva i akvakulture te primarne poljoprivredne proizvodnje. 
Sukladno članku 3. stavku 2. de minimis Uredbe, gornja granica potpore male vrijednosti, koja se po državi članici dodjeljuje jednom poduzetniku se smije prelaziti 300.000,00 eura tijekom bilo kojeg trogodišnjeg razdoblja, neovisno o razini davatelja koji dodjeljuje potporu male vrijednosti (ministarstva, gradovi, županije i sl.). 
Podnositelj zahtjeva za dodjelu potpore (vlasnik/odgovorna osoba) mora biti prijavljen u poslovnom subjektu na neodređeno vrijeme u punom radnom vremenu.
Podnositelj zahtjeva mora biti registriran za obavljanje djelatnosti za koju traži potporu.
Na Javni poziv ne mogu se javiti podnositelji u stečaju i  postupku likvidacije (zatvaranja).

Podnositelj zahtjeva za dodjelu potpore na dan podnošenja zahtjeva  ne smije imati dugovanja prema Gradu Donjem Miholjcu po bilo kojoj osnovi što se provjerava po službenoj dužnosti. Ako podnositelj ima duga prema Gradu Donjem Miholjcu, zahtjev se odbacuje. Podnositelj zahtjeva može u Gradu Donjem Miholjcu provjeriti stanje duga.

II   MJERE ZA DODJELU POTPORA
Mjere 1.: Potpore  za projekte poduzetništva žena

Korisnici potpore:
Korisnici potpore za projekte poduzetništva žena mogu biti obrti,  samostalna zanimanja, zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura,  koji su upisani  u odgovarajući registar   uz uvjet da su isti u vlasništvu žene koja je zaposlena u gospodarskom subjektu na neodređeno vrijeme u punom radnom vremenu.

Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da su registrirani za obavljanje djelatnosti najmanje tri mjeseca do trenutka podnošenja prijave,
· da imaju najmanje jednog zaposlenog na neodređeno vrijeme u punom radnom vremenu u prethodnom mjesecu (uključujući vlasnicu ),
· da nisu u stečaju ili postupku predstečajne nagodbe, odnosno da nisu u postupku likvidacije
· da korisnik nema dugovanja prema Gradu Donjem Miholjcu i Republici Hrvatskoj
· da se projekt (opis aktivnosti), odnosno  namjena za koji se traži potpora odnosi na izvršena ulaganja u pokretanje, razvoj i unapređenje poslovanja s ciljem podizanja razine kvalitete, produktivnosti ili konkurentnosti, povećanje razine zapošljavanja odnosno ostvarenja drugih ciljeva utvrđenih Strategijom razvoja Grada Donjeg Miholjca.  

Prihvatljivi troškovi i intenzitet potpore
Potpore se dodjeljuju poduzetnicima ženama  za financiranje  sljedećih aktivnosti:
- nabava strojeva, alata, opreme i uređaja za obavljanje djelatnosti, te programske opreme 
   (računalni i drugi programi), 
-  prilagodba poslovnog prostora i nabava inventara u svrhu obavljanja djelatnosti,
-  stručno osposobljavanje i poduzetničko obrazovanje. 

Intenzitet potpore iznosi 50% ukupno prihvatljivih troškova , a najviše  2.650,00 eura.

Podnošenje zahtjeva
Zahtjev se podnosi na obrascu Prijava na Mjeru 1., uz koji se prilaže propisana dokumentacija.

Mjere 2.: Potpore   za projekte mladih poduzetnika

Korisnici potpore
Korisnici potpore za projekte mladih poduzetnika mogu biti obrti, samostalna zanimanja,  zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura, koji su upisani  u odgovarajući registar   uz uvjet da su isti u vlasništvu mladog poduzetnika  koji je zaposlen  u gospodarskom subjektu na neodređeno vrijeme u punom radnom vremenu. Mladi poduzetnici  su osobe koje imaju od 18 do 40 godina starosti (dan prije navršavanja 41 godine starosti) na dan podnošenja zahtjeva za potporu.
Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da su registrirani za obavljanje djelatnosti najmanje tri mjeseca do trenutka podnošenja prijave,
· da imaju najmanje jednog zaposlenog na neodređeno vrijeme u prethodnom mjesecu (uključujući vlasnika ),
· da nisu u stečaju ili postupku predstečajne nagodbe, odnosno da nisu u postupku likvidacije
· da korisnik nema dugovanja prema Gradu Donjem Miholjcu i Republici Hrvatskoj
· da se projekt  (opis aktivnosti), odnosno namjena za koji se traži potpora odnosi na izvršena ulaganja u razvoj i unapređenje poslovanja s ciljem podizanja razine kvalitete, produktivnosti ili konkurentnosti, povećanje razine zapošljavanja odnosno ostvarenja drugih ciljeva utvrđenih Strategijom razvoja Grada Donjeg Miholjca .

Prihvatljivi troškovi i intenzitet potpore
Potpore se dodjeljuju  mladim poduzetnicima za financiranje sljedećih aktivnosti:

· nabava strojeva, alata, opreme i uređaja za obavljanje djelatnosti, te programske opreme (računalni i drugi programi), 
· prilagodba poslovnog prostora i nabava inventara u svrhu obavljanja djelatnosti,
· stručno osposobljavanje i poduzetničko obrazovanje. 

Intenzitet potpore iznosi 50% ukupno prihvatljivih troškova , a najviše 2.650,00 eura .

Podnošenje zahtjeva
Zahtjev za dodjelu potpore podnosi se  na obrascu Prijava na Mjeru 2. , uz koji se prilaže propisana dokumentacija.

Mjere 3.: Potpore  za projekte poduzetnika početnika

Korisnici potpore:
[bookmark: _Hlk151537021]Korisnici potpore za projekte poduzetnika početnika mogu biti obrti, slobodna zanimanja, zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura, koji su upisani  u odgovarajući registar   uz uvjet da su isti u vlasništvu poduzetnika koji prvi put stupa u poduzetništvo, to mu je prva i jedina tvrtka koja posluje maksimalno  jednu godinu prije   raspisivanja Javnog poziva i koji je zaposlen  u gospodarskom subjektu  na neodređeno vrijeme u punom radnom vremenu.   

Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da su registrirani za obavljanje djelatnosti do trenutka podnošenja prijave
· [bookmark: _Hlk151539551]da imaju najmanje jednog zaposlenog na neodređeno, puno radno vrijeme u trenutku podnošenja prijave  (uključujući vlasnika)
· da korisnik nema dugovanja prema Gradu Donjem Miholjcu i Republici Hrvatskoj
· da se projekt (opis aktivnosti) , odnosno namjena za koji se traži potpora odnosi na izvršena ulaganja u pokretanje, razvoj i unapređenje poslovanja s ciljem podizanja razine kvalitete, produktivnosti ili konkurentnosti, povećanje razine zapošljavanja odnosno ostvarenja drugih ciljeva utvrđenih Strategijom razvoja Grada Donjeg Miholjca .

Prihvatljivi troškovi i intenzitet potpore
Potpore se dodjeljuju poduzetnicima početnicima za financiranje sljedećih aktivnosti: 

· nabava strojeva, alata, opreme i uređaja za obavljanje djelatnosti, te programske opreme (računalni i drugi programi), 
· prilagodba poslovnog prostora i nabava inventara u svrhu obavljanja djelatnosti,
· stručno osposobljavanje i poduzetničko obrazovanje. 

Intenzitet potpore iznosi 50% ukupno prihvatljivih troškova , a najviše  2.650,00 eura.

Podnošenje zahtjeva
Zahtjev se podnosi na obrascu Prijava na Mjeru 3. , uz koji se prilaže propisana dokumentacija.

Mjere 4.: Potpore  za projekte očuvanja tradicijskih zanimanja

Korisnici potpore:
Korisnici potpore  po ovoj Mjeri  su obrti, zadruge, osobe koje imaju registriranu kućnu radinost ili sporedno zanimanje  koji se bave očuvanjem i razvojem tradicijskih djelatnosti (Pravilnik o tradicijskim, odnosno umjetničkim obrtima („Narodne novine“ 112/07 i 143/13), upisani su u odgovarajući registar i  imaju uvjerenje o stjecanju statusa tradicijskog, odnosno umjetničkog obrta. 
Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da su registrirani za obavljanje djelatnosti najmanje tri mjeseca do trenutka podnošenja prijave
· da imaju najmanje jednog zaposlenog u punom radnom vremenu na neodređeno u prethodnom mjesecu (uključujući vlasnika) 
· da korisnik nema dugovanja prema Gradu Donjem Miholjcu i Republici Hrvatskoj
· da se projekt (opis aktivnosti) , odnosno namjena za koji se traži potpora odnosi na izvršena ulaganja u razvoj i unapređenje poslovanja s ciljem podizanja razine kvalitete, produktivnosti ili konkurentnosti, povećanje razine zapošljavanja odnosno ostvarenja drugih ciljeva utvrđenih Strategijom razvoja Grada Donjeg Miholjca .

Prihvatljivi troškovi i intenzitet potpore
Potpore se dodjeljuju  korisnicima koji se bave očuvanjem i razvojem tradicijskih djelatnosti za financiranje sljedećih aktivnosti: 
· nabava strojeva, alata, opreme i uređaja za obavljanje djelatnosti, te programske opreme (računalni i drugi programi), 
· prilagodba poslovnog prostora i nabava inventara u svrhu obavljanja djelatnosti,
· stručno osposobljavanje i poduzetničko obrazovanje. 

Intenzitet potpore iznosi 50% ukupno prihvatljivih troškova , a najviše  2.650,00 eura.

Podnošenje zahtjeva
Zahtjev se podnosi na obrascu Prijava na Mjeru 4. , uz koji se prilaže propisana dokumentacija.
[bookmark: _Hlk151545784]
Mjere 5.: Potpore za obrazovanje i osposobljavanje te  polaganje majstorskih i stručnih ispita

Korisnici potpore:
Korisnici potpore po ovoj Mjeri za obrazovanje i osposobljavanje mogu biti obrti, slobodna zanimanja , zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura,  koji su upisani  u odgovarajući registar   uz uvjet da je vlasnik  zaposlen  u gospodarskom subjektu na neodređeno vrijeme u punom radnom vremenu .
Korisnici potpore  po ovoj Mjeri za polaganje majstorskih i stručnih ispita su vlasnici obrta koji moraju polagati majstorski ili ispit o stručnoj osposobljenosti čije je polaganje propisan o odredbama Zakona o obrtu („Narodne novine“ broj 143/13.) pred komisijom Hrvatske obrtniče komore, za zanimanja propisana Pravilnikom o vezanim i povlaštenim obrtima i načinu izdavanja povlastica („Narodne novine“ broj 42/08, 114/11 i 143/13) u svrhu pomoći potencijalnim obrtnicima prilikom otvaranja obrta, koji majstorski ispit polažu prvi put u 2024. godini te po obrtu imaju pravo na sufinanciranje troška polaganja ispita još dva zaposlena radnika.
Uvjeti za dodjelu potpore za obrazovanje i osposobljavanje 
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da imaju najmanje jednog zaposlenog na neodređeno, puno radno vrijeme   (uključujući vlasnika)
· da nisu u stečaju ili postupku predstečajne nagodbe, odnosno da nisu u postupku likvidacije
· da korisnik nema dugovanja prema Gradu Donjem Miholjcu i Republici Hrvatskoj
· da se namjena za koju se traži potpora odnosi na  ulaganja u obrazovanje i osposobljavanje poduzetnika i njegovih zaposlenika (koji su zaposleni na neodređeno vrijeme)  s ciljem podizanja konkurentne prednosti i razvoja te usavršavanja stručne osposobljenosti poduzetnika i njihovih zaposlenika  

Uvjet za dodjelu potpore za polaganje majstorskih i stručnih ispita
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da je sjedište obrta na području Grada Donjeg Miholjca, 
· da su upisani u obrtni registar do trenutka podnošenja prijave
· da imaju najmanje jednog zaposlenog na neodređeno vrijeme (uključujući vlasnika)
· da su zaposleni radnici za koje se traži trošak sufinanciranja zaposleni na neodređeno vrijeme do trenutka podnošenja prijave
· da korisnik nema dugovanja prema Gradu Donjem Miholjcu i Republici Hrvatskoj

Prihvatljivi troškovi i intenzitet potpore
Potpore se dodjeljuju  za:
· sudjelovanje na certificiranim seminarima, edukacijama,  programima obrazovanja potrebnim za poslovanje korisnika
· troškove polaganja majstorskog  ispita 
· troškove polaganja ispita o stručnoj osposobljenosti

 Maksimalni iznos potpore Grada Donjeg Miholjca je 85% prihvatljivih dokumentiranih troškova, a najviše do 1.350,00 eura po korisniku godišnje.

Podnošenje zahtjeva
Zahtjev se podnosi na obrascu Prijava na Mjeru 5., uz koji se prilaže propisana dokumentacija i  dokaz o završenoj edukaciji ili  uvjerenje o položenom ispitu Hrvatske obrtničke komore.

Mjere 6.: Potpore   za sudjelovanje na sajmovima i prezentacije projekata

Korisnici potpore
Korisnici potpore za sudjelovanje na sajmovima i prezentacije projekata mogu biti obrti, slobodna zanimanja, zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura,  koji su upisani  u odgovarajući registar  uz uvjet da  je vlasnik  zaposlen  u gospodarskom subjektu na neodređeno vrijeme u punom radnom vremenu .
Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da imaju najmanje jednog zaposlenog  na neodređeno, puno radno vrijeme (uključujući vlasnika)
· da nisu u stečaju ili postupku predstečajne nagodbe, odnosno da nisu u postupku likvidacije
· da korisnik nema dugovanja prema Gradu Donjem Miholjcu i Republici Hrvatskoj
· da se namjena za koji se traži potpora odnosi na  promidžbu poduzetnika s područja Grada Donjeg Miholjca.

Prihvatljivi troškovi i intenzitet potpore
Potpora se dodjeljuju  za financiranje sljedećih aktivnosti:

· sudjelovanje na sajmovima i izložbama (zakup i opremanje izložbenog prostora)
· izrada promidžbenog materijala i izrada web stranice

Intenzitet potpore iznosi 50% ukupno prihvatljivih troškova , a najviše  650,00 eura po poduzetniku godišnje.

Podnošenje zahtjeva
Zahtjev za dodjelu potpore podnosi se  na obrascu Prijava na Mjeru 6. kojem  se uz  propisanu dokumentaciju prilažu i računi kojima se dokazuju troškovi izlaganja na sajmovima i troškovi izrade promidžbenih materijala, dokaz o plaćanju istih  te dokaz o sudjelovanju (priznanja, certifikat, uvjerenje, fotografija).

Mjere 7.:  Subvencije najma poslovnog prostora

Korisnici potpore
[bookmark: _Hlk151537859]Korisnici potpore za subvencije najma poslovnog prostora mogu biti obrti, slobodna zanimanja,  zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura,  koji su upisani  u odgovarajući registar   uz uvjet da   je vlasnik  zaposlen  u gospodarskom subjektu na neodređeno vrijeme u punom radnom vremenu, a  registriran je najranije od 01. siječnja 2026. godine te da poslovanje obavljaju u iznajmljenom poslovnom prostoru .
Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da nije registriran prije 01. siječnja 2026. godine
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto najma poslovnog prostora nalazi isključivo na području Grada Donjeg Miholjca,
· da imaju najmanje jednog zaposlenog  na neodređeno , puno radno vrijeme (uključujući vlasnika)
· da gospodarsku djelatnost obavljaju u unajmljenom poslovnom prostoru koji je u vlasništvu privatnih iznajmljivača
· da korisnik nema dugovanja prema Gradu Donjem Miholjcu i Republici Hrvatskoj

Prihvatljivi troškovi i intenzitet potpore
Potpora se dodjeljuju  za subvenciju najma poslovnog prostora  za prvu godinu poslovanja (najranije od 01.01.2026. )

Intenzitet potpore iznosi 70,00 eura po mjesecu najma , a najviše 840,00 eura .

Podnošenje zahtjeva
Zahtjev za dodjelu potpore podnosi se  na obrascu Prijava na Mjeru 7. , uz koji se prilaže propisana dokumentacija te ugovor o najmu poslovnog prostora i potvrda o plaćanju najma.

Mjere 8.: Potpore poduzetnicima za financiranje pripreme i kandidiranje projekata  

Korisnici potpore
Korisnici potpore za  financiranje pripreme i kandidiranje projekata za EU i ostale nacionalne projekate te dobivanje poduzetničkih kredita mogu biti obrti, slobodna, zanimanja zadruge,  mikro poduzeća čiji prosječan broj radnika tijekom poslovne godine ne prelazi 10 i čiji godišnji promet ne premašuje 2 milijuna eura te  mala poduzeća čiji prosječan broj radnika tijekom poslovne godine ne prelazi 50 i čiji godišnji promet ne premašuje 10 milijuna eura,  koji su upisani  u odgovarajući registar   uz uvjet da   je vlasnik  zaposlen  u gospodarskom subjektu na neodređeno vrijeme u punom radnom vremenu.
Uvjeti za dodjelu potpore
Pravo prijave za dodjelu potpore mogu podnijeti isključivo korisnici potpore iz prethodnog stavka pod slijedećim uvjetima:
· da su u cijelosti u privatnom vlasništvu sa sjedištem odnosno prebivalištem na području Grada Donjeg Miholjca, odnosno da imaju poslovnu jedinicu ili podružnicu na području Grada Donjeg Miholjca i da se mjesto ulaganja nalazi isključivo na području Grada Donjeg Miholjca,
· da imaju najmanje jednog zaposlenog  na neodređeno , puno radni vrijeme (uključujući vlasnika)
· da nisu u stečaju ili postupku predstečajne nagodbe, odnosno da nisu u postupku likvidacije
· da korisnik nema dugovanja prema Gradu Donjem Miholjcu i Republici Hrvatskoj
· da se namjena za koju se traži potpora odnosi na ulaganje u pripremu i kandidiranje  projekte koji su prijavljeni ili će se prijaviti na neki od natječaja programa Europske unije, a provode se ili će se provoditi na području Grada Donjeg Miholjca , uz uvjet da poslove na  projektu obavljaju ovlaštene pravne i fizičke osobe. 
Prihvatljivi troškovi i intenzitet potpore
Potpora se dodjeljuju  za financiranje sljedećih aktivnosti:
· naknade za konzultante (izrada projektnih prijedloga i popunjavanje prijavnih obrazaca),
· izrada poslovnih planova, studije izvedivosti kao i ostale dokumentacije potrebne za kandidiranje na natječaj za korištenje sredstava,
 i to za projekte koji su prijavljeni ili će se prijaviti na neki od natječaja programa Europske unije, nacionalnih nositelja te za dobivanje poduzetničkih kredita, a provode se ili će se provoditi na području Grada Donjeg Miholjca , uz uvjet da gore navedene poslove obavljaju ovlaštene pravne i fizičke osobe
Intenzitet potpore iznosi 50% ukupno prihvatljivih troškova , a najviše 1.350,00 eura.

Podnošenje zahtjeva
Zahtjev za dodjelu potpore podnosi se  na obrascu Prijava na Mjeru 8. , uz koji se prilaže propisana dokumentacija i ugovor s ovlaštenom osobom koja radi na pripremi projekta.

III  SREDSTVA POTPORE
Ukupno raspoloživa sredstva namijenjena za dodjelu potpora po ovom Javnom pozivu iznose 53.000,00 eura.
Po ovom Javnom pozivu jedan korisnik može podnijeti prijavu za više Mjera u istoj kalendarskoj godini osim za Mjere 1. 2. i 3. koje se međusobno isključuju, a najviši iznos potpora koju jedan korisnik može ostvariti u tekućoj godini iznosi  4.000,00 eura.
Korisnik potpora male vrijednosti mora davatelju državne potpore dati izjavu o iznosima dodijeljenih potpora male vrijednosti iz drugih izvora sukladno Uredbi de minimis. Obrazac Izjave sastavni j dio ovog Javnog poziva.

IV   NAČIN I ROKOVI PODNOŠENJA PRIJAVA I ISPLATA BESPOVRATNIH SREDSTAVA 
Zahtjev  za potporu   po ovom Javnom pozivu podnosi se na propisanim obrascima i uz priloženu svu potrebnu dokumentaciju  do iskorištenja sredstava predviđenih u Proračunu Grada Donjeg Miholjca za 2026. godinu, najkasnije do 30. studenog 2026. godine.
Propisane obrasce prijava i izjave sastavni su dio ovog Javnog poziva , a zainteresirani ih mogu dobiti u Gradu Donjem Miholjcu, Vukovarska 1, Donji Miholjac  ili preuzeti na internetskim stranicama Grada www.donjimiholjac.hr  .
Ispunjena prijava za korištenje sredstava i pripadajuća dokumentacija dostavlja se osobno ili preporučenom poštom na adresu: Grad Donji Miholjac, Vukovarska 1, 31540 Donji Miholjac, Upravni odjel za komunalne,  gospodarske, društvene djelatnosti i stručne poslove s naznakom „Prijava na javni poziv za dodjelu potpora za poticanje razvoja poduzetništva na području Grada Donjeg Miholjca  u 2026. godini“ i oznaku na koju se mjeru prijavljuju. 

V POSTPAK DODJELE POTPORE

Pristigle prijave razmatraju se jednom mjesečno do  kraja  tekućeg mjeseca prema redoslijedu podnesenih prijava,  do iskorištenja sredstava predviđenih u Proračunu Grada Donjeg Miholjca za 2026. godinu  odnosno najkasnije do 30. studenog 2026. godine. 
Pregled prijava provodi  Povjerenstvo  koje imenuje Gradonačelnik. 
Povjerenstvo ocjenjuje dopuštenost potpora male vrijednosti , primjenjujući pozitivne pravne propise o potporama male vrijednosti. Nepotpuni zahtjevi, nerazumljivi  i oni  uz koje nije priložena sva potrebna dokumentacija tražena za pojedinu mjeru  neće se uzimati u obzir.
Povjerenstvo može zatražiti od korisnika (podnositelja prijave) dodatnu dokumentaciju koja bi dokazala ispunjenje uvjeta za dodjelu potpora utvrđenih Programom, na način da korisniku (podnositelju prijave) dostavi zahtjev za dopunom dokumentacije koju je isti dužan dostaviti u roku od osam (8) dana od zaprimanja  poziva. Ukoliko isti u navedenom roku ne dostavi traženu dopunu, smatrat će se da je odustao od zahtjeva.

Povjerenstvo upućuje Prijedlog o dodjeli potpore Gradonačelniku. O svakom zahtjevu Odlukom odlučuje Gradonačelnik. 

Prijavitelj ima pravo na podnošenje prigovora na Odluku o dodjeli/odbijanju zahtjeva za dodjelu potpore  Gradonačelnika putem Upravnog odjel za komunalne,  gospodarske, društvene djelatnosti i stručne poslove u roku od 8 (osam) dana od dana zaprimanje pisane Odluke. 

Prigovor, da bi se o njemu odlučivalo, mora sadržati:
· podatke o prijavitelju )ime/naziv poslovnog subjekta, adresa, OIB, kontakt),
· razlog prigovora,
· potpis prijavitelja ili ovlaštene osobe.

Prigovor se dostavlja  osobno ili preporučenom poštom na adresu: Grad Donji Miholjac, Vukovarska 1, 31540 Donji Miholjac, Upravni odjel za komunalne,  gospodarske, društvene djelatnosti i stručne poslove s naznakom „Prigovor na Odluku  -  Javni poziv za dodjelu potpora za poticanje razvoja poduzetništva na području Grada Donjeg Miholjca  u 2026. godini“ i  oznaka mjere.
Rok za donošenje odluke po prigovoru je 30 (trideset) dana od dana primitka prigovora. Odluku o prigovoru donosi Gradonačelnik.

Ovaj Javni poziv sa potrebnim privitcima i obrascima biti će objavljen na stranici www.donjimiholjac.hr  i na oglasnoj ploči Grada Donjeg Miholjca,  a sve informacije mogu se dobiti u Gradu Donjem Miholjcu  na telefon 031/631-180.

VI  OSTALE ODREDBE
Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa, a korisniku koji nije u sustavu PDV-a , PDV se priznaje kao trošak.
Grad Donji Miholjac zadržava pravo naknadne kontrole (administrativne i terenske) namjenskog utroška sredstava.
Ukoliko je korisnik potpore odnosno podnositelj zahtjeva priložio neistinitu dokumentaciju od korisnika će se zatražiti povrat sredstava u proračun Grada Donjeg Miholjca, a u roku od 15 dana od dana zaprimanja pisanog zahtjeva za povrat sredstava.

